Hekke-Amalie: Latterkrampe av «kråka» Karsten
– Han kan si «jaudå», og det er nok til å få latterkrampe. Det sier litt, da, sier Amalie Iuel foran OL-debuten på 400 meter hekk natt til tirsdag norsk tid. Det hun mener, er at «det sier litt» om hvor avslappet stemningen er i Team Warholm-Iuel, som under lekene i Rio blir tatt hånd om av Olympiatoppens rutinerte sprinttrener, Leif Olav Alnes. Leste du denne? Oppgradert til businessklasse av ThorkildsenHer får du forklaringen til «Kråka» Warholm. Amalie Iuel fikk norsk statsborgerskap i fjor etter å ha vært dansk i alle år. De tre siste har hun tilbrakt i USA som student og friidrettsutøver ved et universitet i California. Karsten Warholm, som mandag ettermiddag norsk tid lekende lett kvalifiserte seg til semifinalen natt til onsdag norsk tid, er ekte sunnmøring og passe frekk i munntøyet. Det er liten tvil om at det passer Amalie Iuel veldig bra. – Det er en utrolig opplevelse å få være sammen med Karsten og Leif Olav (Alnes) her. Vi tuller mye. Det medfører at jeg ikke blir så nervøs. Det var en tabbe jeg gjorde foran VM i fjor. Jeg tenkte på løpet i flere uker i forkant, sier Amalie Iuel. I Beijings OL-stadion fra 2008, kalt Fugleredet på grunn av arenaens spesielle konstruksjon, løp hun bokstavelig talt rett inn i første hekk fra start i innledende heat og fikk hele løpet ødelagt. Bakgrunn: Amalie – for nervøs da hun kom inn i Fugleredet På spørsmål fra VG om hun kan gjenfortelle den dårligste vitsen hun er blitt servert av Karsten Warholm, tar hun seg tid til å tenke – hun er av den pliktoppfyllende typen – men klarer ikke å komme på en spesiell. Alle er imidlertid ganske dårlige. Men hun klarer ikke å la være å le av dem likevel. – Det er sunnmørsk humor. Det er ganske dårlig humor. Men jeg ler like mye hver gang de dårlige vitsene kommer, gang på gang, sier Amalie Iuel.Under pressemøtet for et par dager siden, gikk de to – begge multitalenter i friidrett – rundt og småkjeklet hele tiden. Karsten Warholm ertet Amalie Iuel – som snakker norsk så godt som noen – for hennes hang til å bruke typiske amerikanske ord hver gang hun ikke kommer på det dekkende norske. Bakgrunn: Slik ble Amalie norsk Amalie Iuel prøver å ta igjen ved å fortelle om Warholms «evne» til alltid å komme litt senere enn avtalt tidspunkt. Alt dette til Leif Olav Alnes' store fornøyelse. Alnes, som heller ikke er redd for å by på seg selv og er mest kjent (til nå) for å ha trent Geir Moen til EM-gull på 200 meter og EM-sølv på 100 meter i 1994, sier til VG at han synes Iuel og Warholm har taklet alt «det store» forbundet med OL på fantastisk vis.– Det er ikke noe kok i kålen? – Nei, de er her for å se hva som kreves. De er ikke i posisjon til å «herje», og det er de innforstått med. Karsten sa det helt riktig da det tidligere i år ble snakket om OL-kravet hele tiden. Det forholdt ha seg iskaldt til. Det var EM som gjaldt, forteller Leif Olav Alnes. Bakgrunn: Amalie i EM – bedre kontroll på nervene Karsten Warholm og Amalie Iuel overrasket begge i EM i Amsterdam i begynnelsen av juli, der de begge kom til finalen på 400 meter hekk etter å ha klart OL-kravet i foregående løpsheat. – Jeg er her for å lære. Det var den tankegangen jeg hadde i EM. Den fungerte bra der, og derfor bruker jeg den her, sier Amalie Iuel. PS! Amalie Iuel har i motsetning til Karsten Warholm «lagt bort» mangekamp. Hun vil imidlertid fortsette med høyde, der hennes personlige rekord er 1,84 centimeter. Treneren i USA mener hun har potensial til å komme 10 centimeter høyere. OL-kravet i høyde er 1,93 centimeter.
Amalie Iuel (22) tenkte alt for mye før Beijing-VM i fjor og fikk nærmest krampe foran første hekk i mesterskapsdebuten. Nå gir hekke-kamerat Karsten Warholm (20) henne latterkrampe og får henne til å slappe av.